ธนชาต-นครหลวงไทย ใจดีลดดอกกู้รายย่อย1%
ธนาคารธนชาต-นครหลวงไทยดาหน้าปรับขึ้นดอกเบี้ยเงินฝาก ตั๋วแลกเงิน สูงสุดถึง 0.35% ใจดีลดดอกเบี้ยเงินกู้เอ็มอาร์อาร์ลงถึง 1% ส่วน MLR ปรับขึ้นเพียง 0.25%
20 ม.ค. 2554

ธนาคารธนชาต-นครหลวงไทยดาหน้าปรับขึ้นดอกเบี้ยเงินฝาก ตั๋วแลกเงิน สูงสุดถึง 0.35% ใจดีลดดอกเบี้ยเงินกู้เอ็มอาร์อาร์ลงถึง 1% ส่วน MLR ปรับขึ้นเพียง 0.25% 
นายสมเจตน์  หมู่ศิริเลิศ ประธานเจ้าหน้าที่บริหาร ธนาคารธนชาต  และ ประธานกรรมการบริหาร ธนาคารนครหลวงไทย  เปิดเผยว่า จากการที่  คณะกรรมการนโยบายการเงิน (กนง.) ธนาคารแห่งประเทศไทย ปรับขึ้นดอกเบี้ยนโยบายเป็น 2.25% เมื่อวันที่ 12 มกราคม ที่ผ่านมา และธนาคารพาณิชย์หลายแห่งได้ทยอยปรับขึ้นดอกเบี้ยเงินฝากและเงินกู้กัน   เพื่อเป็นการเพิ่มขีดความสามารถในการแข่งขัน  และเป็นไปตามกลไกตลาด    ธนาคารธนชาตและธนาคารนครหลวงไทย จึงได้ปรับอัตราดอกเบี้ยให้สอดคล้องกับตลาด โดยได้ปรับลดดอกเบี้ยเงินให้สินเชื่อ ในส่วนของอัตราดอกเบี้ยลูกค้ารายย่อยชั้นดี หรือ MRR ลงจาก 8.375% ต่อปี เหลือ 7.375% ต่อปี  และขึ้นอัตราดอกเบี้ยลูกค้ารายใหญ่ชั้นดี หรือ MLR จาก 6.5% ต่อปี เป็น 6.75% ต่อปี



สมเจตน์
นอกจากนี้ยังปรับขึ้นดอกเบี้ยเงินฝาก และตั๋วแลกเงิน  สูงสุดถึง 0.35% ทั้งนี้มีผลตั้งแต่วันที่ 19 ม.ค. 2554 เป็นต้นไป สำหรับอัตราดอกเบี้ยเงินฝากใหม่จะมีรายละเอียดดังนี้
เงินฝากออมทรัพย์  จากเดิมอัตราดอกเบี้ย 0.50 – 0.75% ปรับเป็น 0.625 – 0.75%   เงินฝากประจำ 3 เดือน เดิมอัตราดอกเบี้ย 1.20 – 1.30%  ปรับเป็น 1.40 - 1.525%    เงินฝากประจำ 6 เดือน เดิมอัตราดอกเบี้ย 1.50 - 1.60%   ปรับเป็น 1.65 - 1.75% เงินฝากประจำ 9 เดือน / 12 เดือน / 15 เดือน  เดิมอัตราดอกเบี้ย 1.75%  ปรับเป็น 1.90%     เงินฝากประจำ 24 เดือน  เดิมอัตราดอกเบี้ย 2.25 -2.50 %  ปรับเป็น  2.40 - 2.65%   เงินฝากประจำ 36 เดือน เดิมอัตราดอกเบี้ย  2.65 %  ปรับเป็น 2.75%  เงินฝากปลอดภาษี 24 เดือน เดิมอัตราดอกเบี้ย  2.50%  ปรับเป็น 2.75%  
ส่วน ตั๋วแลกเงิน 7 วัน / 14 วัน / 1 เดือน / 2 เดือน / 3 เดือน  เดิมอัตราดอกเบี้ย 1.50 – 1.60%   ปรับขึ้นเป็น 1.85%   ตั๋วแลกเงิน 4 เดือน เดิมอัตราดอกเบี้ย  1.60%  ปรับเป็น 1.95%  ตั๋วแลกเงิน 6 เดือน / 9 เดือน เดิมอัตราดอกเบี้ย 1.75%   ปรับเป็น 2.00%   ตั๋วแลกเงิน 12 เดือน เดิมอัตราดอกเบี้ย 2.00%  ปรับขึ้นเป็น 2.25%